google/wiki40b huggingface dataset:
Depot

Dejiny

Najstaršie depoty pochádzajú z mladšej kamennej doby – ide o depoty kamenných predmetov (sekery, sekeromlaty, kopytovité kliny, guľovité mlaty) a keramické depoty (napr. vo väčšej nádobe-zásobnici sú uložené misky, poháriky, krčiažky). Účel je zjavne kultový.
Počas bronzovej doby nachádzame depoty bronzových (ale aj zlatých a strieborných) predmetov vo veľkých množstvách a veľkom objeme. Keďže predmety uložené spolu vytvárajú uzavretý celok (uložený do zeme v istom momente, pričom ďalej s nimi nebolo manipulované), stali sa základom datovania a chronológie doby bronzovej v celej Karpatskej kotline a priľahlých oblastiach smerom na sever a západ. Medzi najväčšie depoty patria nálezy z rumunského Sedmohradska, kde napr. depot z Ujoara obsahoval skoro 6000 bronzových predmetov o celkovej hmotnosti 1,1 tony. U väčšiny depotov predpokladáme kultové dôvody uloženia (často blízko riek, prameňov, močiarov, na svahoch a kopcoch), ale niektoré majú charakter surovinových, ktoré zhromaždil kovolejár s cieľom roztaviť ich a znovupoužiť, ale z nejakých dôvodov si ich nevyzdvihol. Pri amatérskych a starých nálezoch môžu niektoré údajné depoty byť v skutočnosti bohatou hrobovou výbavou.
Pre železnú dobu máme depotov menej, ale poznáme napríklad depoty železného náradia z obdobia keltskej prítomnosti na území Slovenska, rovnako ako hromadné nálezy prvých mincí razených na území Slovenska, strieborných aj zlatých. Známe sú strieborné mince typu Biatec z okolia Bratislavy, kde bolo keltské oppidum, či mince veľkobystereckého typu z Liptova a Oravy.
Počas rímskej doby nachádzame depoty skôr hovoriace o uložení mincí a drahých kovov do zeme z nebezpečenstva.
Do obdobia včasného stredoveku datujeme niekoľko významných depotov, ako napríklad nálezy tzv. sekerovitých hrivien (v Krakowe sa ich našlo v dubovej truhlici okolo 4200 o hmotnosti 3,6 tony, dat. ku koncu 9. storočia), nálezy poľnohospodárskeho náradia, alebo známy nález tzv. pokladu byzantského kovotepca zo Zemianskeho Vrbovku (datovaný tesne pred rok 680). Ich uloženie bude zrejme súvisieť s bezpečnosťou, nie s kultom.
Z obdobia vrcholného stredoveku aj včasného novoveku poznáme nálezy tzv. pokladov: mincí a predmetov zo vzácnych kovov, ktoré sú uložené do zeme, do dutín stavieb, do keramických nádob, pod staré stromy či popod múry. Najznámejší je Košický zlatý poklad, pochádzajúci z obdobia krátko pred rokom 1700.

Hľadanie depotov

Hľadanie kovov pomocou detektorov znamená hrozbu pre poklady dosiaľ ukryté v zemi. Amatérsky nájdené a vyzdvihnuté predmety tým značne strácajú výpovednú hodnotu. Často sú rozdelené a predávajú sa na rôzne miesta či do zahraničia. Takáto činnosť je nielen nezákonná, ale hlavne oberá nás a budúce generácie o spoločné kultúrne dedičstvo a poznanie našej minulosti.
Vincelles (Yonne)

Poloha

Obec má rozlohu 12,53 km². Najvyšší bod je položený 278 m n. m. a najnižší bod 103 m n. m.

Obyvateľstvo

Počet obyvateľov obce je 982 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jonathan Woodgate

Reprezentačná kariéra

Za Anglicko nastúpil v siedmich zápasoch. Reprezentuje od roku 1999.
Écordal

Poloha

Obec má rozlohu 12,89 km². Najvyšší bod je položený 172 m n. m. a najnižší bod 89 m n. m.

Obyvateľstvo

Počet obyvateľov obce je 296 obyvateľov (2009).
Graf vývoja obyvateľstva:
Zdroje: INSEE
Kalám

Kalám (arabs. doslova hovorenie, diskusia) je v dejinách arabského myslenia jeden z troch hlavných smerov islamskej náboženskej filozofie, ktorý je pomenovaný podľa dialektickej metódy, ktorú používal. Jeho prívrženci sa nazývali mutakallimovia (arabs. mutakallimín).
Mutakallimovia sa pokúšali o racionalistické vysvetlenie náboženstva. Filozofiu považovali za dialektické umenie, ktorého cieľom má byť odôvodňovanie a apológia Koránu.
Mutakallimovia tvrdili, že na svete vládne absolútny determinizmus. Boli aj atomisti: vznikanie a zanikanie vecí sa podľa nich odohráva iba spájaním a rozdeľovaním atómov. Prozreteľnosť je zdrojom pohybu a konania.
Magny-Châtelard

Poloha

Obec má rozlohu 4,2 km². Najvyšší bod je položený 610 m n. m. a najnižší bod 450 m n. m.

Obyvateľstvo

Počet obyvateľov obce je 42 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Obytné domy na Štefánikovej, Podtatranského a Starej baštovej ulici

Obytné domy na Štefánikovej, Podtatranského a Starej baštovej ulici v Košiciach (v minulosti označované aj ako Štátne obytné domy česko-slovenských štátnych zamestnancov) je komplex obytných budov na východnom okraji historického centra Košíc postavený v rokoch 1921 až 1924.
Ide o monumentálny obytný domový blok so zložitým pôdorysom s troma uzavretými nádvoriami. Stojí na mieste niekdajšieho cintorína reformovanej cirkvi a rozsiahlej záhrady. V severozápadnej časti komplexu sa nachádza Katova bašta a replika domu Františka II. Rákociho známa ako Rodošto. Autor tohto architektonického diela je neznámy, no pravdepodobne išlo o skúseného architekta, ktorý tvoril v duchu rondokubizmu. V severnej časti je komplex obytných domov ukončený plochou neomietnutou stenou bez napojenia na ďalšiu zástavbu Štefánikovej ulice, čo vzbudzuje dojem, že pôvodné plány počítali s o čosi väčšou rozlohou. Výstavbu realizovala firma známeho košického staviteľa Huga Kabosa.
V roku 1982 bol obytný komplex vyhlásený za kultúrnu pamiatku a neskôr bol preklasifikovaný na národnú kultúrnu pamiatku . V jednom z bytov istý čas žil aj slovenský básnik, osvetový pracovník a publicista Anton Prídavok.
Kláštor Margam

Kláštor Margam (wal. Abaty Margam) je bývalý cisterciácky kláštor zasvätený Panne Márii v obci Margam neďaleko mesta Port Talbot vo Walese.
Krátko pred svojou smrťou ho roku 1147 založil Robert z Gloucesteru a obdaroval ho štedrou donáciou vo forme pozemkov na západnom pobreží Glamorganu. Prvotný konvent bol povolaný z francúzskeho Clairvaux a kláštor počas nasledujúcich rokov prosperoval. Opátstvo bolo rozpustené roku 1536 za vlády Henricha VIII., kostol bol premenený na farský a kláštorné budovy rozpredané svetským vlastníkom. Dochované Margamské anály sú považované za jednu z najvýznamnejších waleských kláštorných kroník. V súčasnosti patrí miestný farský kostol pod diecézu Llandaff.
Právny vzťah

Právny vzťah alebo právny pomer je právom regulovaný spoločenský vzťah, v ktorom účastníci vystupujú ako nositelia práv a povinností vyplývajúcich z právnej normy.
A priori predpokladom je existencia platnej a účinnej právnej normy.
Raška (rieka)

Priebeh toku

Rieka vzniká sútokom niekoľkých zdrojníc, prameniacich v okolí kláštora Sopoćani, neďaleko mesta Ras. Tečie prevažne severným smerom cez mesto Novi Pazar a pokračuje k mestu Raška, kde ústi do rieky Ibar.

Vodný stav

Najvyššie prietoky dosahuje na jar pri topení snehu a jarných a jesenných dažďoch. Rieka nie je splavná.
13 (električková linka v Bratislave)

Linka 13 bola električkovu linkou, ktorá premávala v Bratislave. Linka po celý čas spájala centrum mesta s hlavnou stanicou. Na linku boli pred jej zrušením vypravované kĺbové električky Tatra K2. Linka sa zrušila spolu so zatvorením električkovej trate na hlavnú stanicu.
MAN Nutzfahrzeuge

Veľmi ťažké vozidlá

Pod značkou MAN firma dodáva aj veľmi ťažké vozidlá až do 250 ton celkovej hmotnosti súpravy pre špeciálne účely.

Autobusy

MAN vyrába aj mestské, medzimestské a zájazdové autobusy v rôznych veľkostiach a s rôznym vybavením. V roku 2001 prevzal výrobu autobusov značky Neoplan.
Invalidovňa

Invalidovňa (Les Invalides) je komplex budov v 7. mestskom obvode Paríža obsahujúci múzeá a pamiatky francúzskej vojenskej histórie, nemocnicu a domov pre vojnových veteránov, čo boli aj pôvodné účely budov. Dnes je to aj miesto, kde sú pochovaní niektorí z najväčších vojnových hrdinov Francúzska.

Dejiny

Ľudovít XIV. inicioval vznik domu pre starých či chorých vojakov nariadením zo dňa 24. novembra 1670. Názov je odvodený skrátením pôvodného hôpital des invalides (nemocnica pre invalidov). Architektom bol Libéral Bruant. Za miesto bolo vybrané vtedajšie predmestie Paríža (17. storočie). Kým však bola stavba (r. 1676) dokončená, projekt sa postupne rozšíril - predná časť merala 196 metrov a celý komplex mal 15 nádvorí, najväčšie cour d'honneur (čestné nádvorie) bolo určené na vojenské prehliadky. Ďalej bola postavená kaplnka. Pri stavbe asistoval už starému Bruantovi Jules Hardouin Mansart, ktorý stavbu podľa Bruantových návrhov dokončil. Stavba kaplnky bola dokončená v roku 1679, po Bruantovej smrti. Kaplnka je známa ako Eglise Saint-Louis des Invalides.
Krátko po dostavbe kaplnky pre veteránov Ľudovít XIV. prikázal Mansartovi vybudovať samostatnú súkromnú kráľovskú kaplnku, všeobecne nazývanú Église du Dôme (kostol s kopulou) podľa najvýraznejšieho znaku. Táto stavba, dokončená 1708, je považovaná za triumf francúzskej barokovej architektúry, vzorom bola Bazilika sv. Petra v Ríme.
Interiér kupoly bol vymaľovaný (dokončený 1705) Le Brunovým žiakom Charlesom de La Fosse (1636-1716). Maľby, pri pohľade zdola, zobrazujú vtedajšiu predstavu vesmíru.

Institution Nationale des Invalides (Národný inštitút invalidov)

Národný inštitút pre invalidných vojnových veteránov. Budovy tohto úradu sú stále súčasťou komplexu Invalidovne.
Inštitút zahŕňa:
• Domov dôchodcov
• Nemocnicu
• Centrum pre ambulantnú lekársku pomoc

Musée de l'Armée (armádne múzeum)

Vojenské múzeum francúzskej armády, ktorého budova je tiež súčasťou Invalidovne.
Jerome David Salinger

Životopis

Narodil sa v Manhattane v New Yorku. Jeho otec Solomon bol americký žid (pracoval pre dovozcu mäsa a syra), jeho matka bola írska katolíčka. Salinger navštevoval verejnú školu West Side, deviaty a desiaty ročník strávil na súkromnej škole McBurney a potom ho rodičia vyslali na vojenskú akadémiu Valley Forge v Pensylvánii, ktorá sa stala základom pre prípravku v Pencey v Kto chytá v žite. Študoval na New York University, ale na jar štúdium ukončil a nejakú dobu pracoval na výletnej lodi.
Na jeseň ho prehovorili, aby sa naučil biznis svojho otca, tak odišiel pracovať do firmy do Viedne, kde mal možnosť vylepšiť si svoju nemčinu a francúzštinu. Opustil Viedeň asi mesiac pred tým, ako Rakúsko pripadlo na jar 1938 Hitlerovi. Na jeseň nastúpil na Ursinus College v Pensylvánii, kde však vydržal len jeden semester.
V roku 1939 navštevoval večerné kurzy tvorivého písania na Columbia University, kde bol jeho učiteľom dlhoročný editor časopisu Story, Whitt Burnett. Počas druhého semestra kurzov si Burnett všimol talent tohto mladého autora a na jar 1940 Salingerovi vyšla v Story prvá poviedka nazvaná „Mladí ľudia“, zaoberajúca sa niekoľkými ľuďmi bez životného cieľa.
Od roku 1963 žil vo svojom dome v Cornishi New Hampshire, kde aj zomrel.
Improliga

Improliga je tradičná súťaž tímov i jednotlivcov v divadelnej improvizácii. Na Slovensku sa organizuje už niekoľko desaťročí v rôznych mestách. Nie je nijako centralizovaná a jednotlivé Improligy zvyčajne nemajú nič spoločné. O ich prípravu sa starajú, buď miestni profesionálni, či amatérski divadelníci, alebo iní dobrovoľníci.
Cieľom tímu (či jednotlivca) je na zadanú tému vytvoriť, čo najlepšiu komediálnu scénku. Výkony hodnotí porota. Tá je zložená z pozvaných hostí alebo z divákov (niekedy kombinovane).
Esquièze-Sère

Poloha

Obec má rozlohu 1,52 km². Najvyšší bod je položený 1 126 m n. m. a najnižší bod 659 m n. m.

Obyvateľstvo

Počet obyvateľov obce je 375 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Oyeu

Poloha

Obec má rozlohu 13,69 km². Najvyšší bod je položený 771 m n. m. a najnižší bod 516 m n. m.

Obyvateľstvo

Počet obyvateľov obce je 921 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Longué-Jumelles (obec)

Poloha

Obec má rozlohu 96,2 km². Najvyšší bod je položený 78 m n. m. a najnižší bod 20 m n. m.

Obyvateľstvo

Počet obyvateľov obce je 6 832 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Mazácký Grúnik

Ochrana

Predmetom ochrany sú fragmenty ekosystému prirodzeného karpatského lesa jedľobukového a smrekobukového lesného vegetačného stupňa s bohatou diverzitou rastlinných aj živočíšnych druhov na geomorfologicky členitom úbočí Lysej hory a Čupelu v Moravsko-sliezských Beskydoch. Poslaním rezervácie je tiež umožniť prirodzené procesy v lesnom prostredí.
Générac (Gard)

Poloha

Obec má rozlohu 24,26 km². Najvyšší bod je položený 144 m n. m. a najnižší bod 29 m n. m.

Obyvateľstvo

Počet obyvateľov obce je 3 894 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Cesta II. triedy 550 (Slovensko)

Priebeh

Komunikácia začína v Moldave nad Bodvou na križovatke s cestou I/16 a vedie severným smerom k Jasovu, kde končí križovatkou s II/548.
Cauville

Poloha

Obec má rozlohu 5,76 km². Najvyšší bod je položený 267 m n. m. a najnižší bod 80 m n. m.

Obyvateľstvo

Počet obyvateľov obce je 149 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Talmontiers

Poloha

Obec má rozlohu 9,23 km². Najvyšší bod je položený 202 m n. m. a najnižší bod 67 m n. m.

Obyvateľstvo

Počet obyvateľov obce je 740 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tlaková níž (album)

O albume

Album Tlaková níž vznikal dva roky. Po niekoľkých pokusoch s rôznymi hudobníkmi si spevák vybral na spoluprácu producenta Vlada „Randyho“ Gnepu. Ako prvý nahrali v prešovskom štúdiu Perina pokusný singel „Tlaková níž“ (október 2007). Ten sa v priebehu niekoľkých týždňov stal hitom a s Jarošom na základe toho podpísala nahrávaciu zmluvu spoločnosť EMI. Druhý album vychádza v deň spevákových tridsiatych narodenín, 14.marca 2008. Album pokrstila Majka z Gurunu (herečka Oľga Belešová) „mliekom z mliečnej dráhy“ a Miro Jaroš súčasne predstavil svoju kapelu a nové nahrávky. Booklet k albumu vytvorili Peter Korček (fotografie), Ruska Anna Rastorgueva „LaMouton“ v Moskve vytvorila príslušné animácie. Každý singel z albumu bol uvedený ako promo maxisingel s niekoľkými remixami. Na albume spolupracovali aj Jana Rolincová, Idan Raichel, Martin Husovský, Katka a Veronika Koščové. Autorom väčšiny textov a melódií je Miro Jaroš, ktorý sa taktiež stal spoluproducentom albumu. Na podporu singlov z albumu boli natočené štyri videoklipy: „Tlaková níž“, „Spadla z oblakov“, „Čierne písmená“ a „Na dne mora“. Väčšina singlov bola upravená pre potreby rádií.
Auragne

Poloha

Obec má rozlohu 13,63 km². Najvyšší bod je položený 292 m n. m. a najnižší bod 183 m n. m.

Obyvateľstvo

Počet obyvateľov obce je 400 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Krátkonôžka štíhla

Rozšírenie

Obýva Východnú Európu a Juhozápadnú Áziu. Na Slovensku sa vyskytuje poddruh Ablepharus kitaibelii fitzingeri (Mertens, 1952) na juhu a juhovýchode vo svetlých lesoch a lesostepiach.

Opis

Je to malý a nenápadný jašter. Je veľmi plachý, žije pod kameňmi a listami na suchých lúkach, svahoch a poliach. Má hnedá až bronzové sfarbenie, s medeným leskom, s čiernymi pruhom pozdĺž boku. Jeho viečka sú na rozdiel od ostatných scinkov nepohyblivé.
Dorastá do 11 cm, samica je kratšia pretože nemá taký dlhý chvost ako samec. Samice majú silnejšie telo. Hlava má tvar kúžeľu, so špicatejším nosom, bez kŕčneho límca. Končatiny sú krátke a ďaleko od seba. Na konci chvosta majú krátky tŕňovitý výrastok.
Je to vajcorodý druh. Kladie dve až štyri veľké vajcia.
Viroviticko-podrávska župa

Charakter župy

Župa hraničí na severe s Maďarskom, na juhu potom zo župami Koprivnicko-križevatskou, Bjelovarsko-bilogorskou, Požecko-slavónskou a s Osijecko-baranjskou. Jej územie je na juhu mierne zvlnené pohoriami Bilo Gora a Papuk, na severe je nížina a rieka Dráva, ktorá je prirodzenou severnou hranicou celej oblasti. Po vojne v 90. rokoch minulého storočia tu zostali ešte početné škody, pomáhajú tu aj medzinárodné organizácie. Obyvatelia sú Chorváti, žijú tu ale aj Srbi. Napriek tomu, že sa ich počet po vojne znížil, stále tvoria 7 % obyvateľstva župy.
Fontaine (Territoire de Belfort)

Poloha

Obec má rozlohu 6,96 km². Najvyšší bod je položený 378 m n. m. a najnižší bod 347 m n. m.

Obyvateľstvo

Počet obyvateľov obce je 604 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tristo básní dynastie Tchang

Tristo básní dynastie Tchang (Three Hundred Tang Poems) je básnická antológia najlepších a najznámejších básní od čínskych básnikov z obdobia dynastie Tchang. Antológia vznikla roku 1763 z dôvodu prehľadnosti a lepšej orientácie v tom najlepšom, čo v literatúre za dynastie Tchang vzniklo, keďže celkový počet básní, ktoré vznikli počas obdobia dynastie Tchang je vyše 40 tisíc.
Básne boli do antológie vyberané podľa výchovného a estetického kritéria a podľa obľúbenosti námetov a autorov. Antológia sa ihneď po vydaní stala veľmi populárnou a obľúbenou medzi všetkými vrstvami obyvateľstva. Na školách sa ju žiaci učili memorovať naspamäť a pri ich čítaní sa oboznamovali z pravidlami kompozície a básnickej štylistiky. Antológia obsahuje diela od všetkých významných literátov obdobia akými boli Wang Wej, Tu Fu, Li Po, Chan Jü.
Prvý úplný preklad antológie do európskeho jazyka (angličtiny) sa uskutočnil roku 1929 a vyšiel pod názvom Nefritová hora. Od roku 1929 do súčasnosti sa len v anglickom jazyku vydal preklad diela vo vyše desiatich edíciách.
Medzinárodná telekomunikačná únia

História

Vznikla v r. 1932 zlúčením Medzinárodnej telegrafnej únie (založenej v r. 1865) a Medzinárodnej rádiotelegrafnej únie (založenej v r. 1906) a datuje sa od vzniku staršej z pôvodných organizácií. ITU je celosvetovou medzivládnou organizáciou s takmer univerzálnou účasťou - v súčasnosti reprezentuje 193 členských štátov a vyše 700 členov sektorov z radov organizácií súkromného sektora a akademických inštitúcií.
Česko-Slovensko bolo členom ITU od r. 1929. SR sa stala členom ITU dňa 23. februára 1993. Odborným gestorom členstva SR v ITU a koordinátorom spolupráce telekomunikačného sektora SR s touto najvýznamnejšou celosvetovou telekomunikačnou organizáciou je MDV SR.

Činnosť

Poslaním ITU je udržiavať a prehlbovať medzinárodnú spoluprácu vo všetkých oblastiach telekomunikácií a rádiokomunikácií, podporovať rozvoj zodpovedajúcich technických prostriedkov, dbať o účelné rozdeľovanie frekvenčného spektra a koordináciu jeho využívania a poskytovať technickú pomoc v oblasti telekomunikácií a rádiokomunikácií.
Fizz buzz

Fizz buzz je skupinová slovná hra pre deti, ktorej účelom je naučiť ich delenie čísel. Hráči postupne vymenúvajú čísla, pričom nahrádzajú každé číslo deliteľné tromi slovom "fizz" a každé číslo deliteľné piatimi slovom "buzz".

Programovanie

Fizz buzz (v tomto kontexte často nazývaný FizzBuzz) býva používaný pri vstupnom interview počítačových programátorov. Vytvorenie programu, ktorý vypíše výstup prvých 100 čísel hry FizzBuzz je triviálnym problémom pre každého potenciálneho programátora, takže zamestnávatelia môžu ľahko odhaliť tých, ktorí nie sú dostatočne schopní programátori.
Park Račianske mýto

Dejiny

Pôvodne sa tu nachádzali role, polia a vinohrady a vzniklo tu osadnícke predmestie Blumentál. Na tomto mieste prešporskí Slováci v roku 1769 zriadili rímskokatolícku faru. Koncom 18. storočia tu boli zriadené dva cintoríny, v roku 1778 evanjelický smerom k Račianskej ceste a v roku 1781 katolícky orientovaný smerom k Smrečianskej ulici. Nachádzali sa tu kaplnky, ktoré boli v súvislosti s riešením dopravného uzla odstránené. Cintoríny boli zrušené v 60. rokoch 20. storočia a priestory boli upravené ako park. Počas obdobia ČSSR tu bola umiestnená socha milicionára (ľudovo nazývaná Urugvajec).
Koncom 20. storočia bol park komplexne zrekonštruovaný a pribudla tu socha s názvom Hirošima od Tibora Bártfaya.
Matton-et-Clémency

Poloha

Obec má rozlohu 18,32 km². Najvyšší bod je položený 357 m n. m. a najnižší bod 176 m n. m.

Obyvateľstvo

Počet obyvateľov obce je 469 obyvateľov (2009).
Graf vývoja obyvateľstva:
Zdroje: INSEE
Steyr Mannlicher Model 1901

Opis

Model 1901 bol prvým z rady typu pištolí Mannlicher, ktoré v rokoch 1901-1905 vyrábala rakúska továreň Steyr. Vôbec prvú Mannlicherovu pištoľ však vyrobila už v roku 1900 nemecká firma Dreyse. Pištole Mannlicher boli vždy kvalitnými zbraňami, na civilnom aj vojenskom trhu avšak dosiahli skôr len skromných úspechov. Model 1901 sa vyznačoval dynamickým záverom s oneskoreným otváraním, u ktorého bol zaklzavajúci záver brzdený mechanizmom s pružinou a vačkou. Pištoľ mala v svojej rukoväti pevnú nábojovú schránku. Schránka sa nabíjala tak že sa do nej pri otvorenom závere vtlačili náboje z nábojového pásku. Veľký počet zbraní Mannlicher zakúpila argentínska armáda, v Južnej Amerike sa tiež dlhé roky vyrábali náboje kalibru 7,63 mm, ktoré pôvodne táto pištoľ používala.
Žiarske sedlo

Turistika

Cez sedlo prechádza zelená turistická značka od Žiarskej chaty pokračujúca do Jamníckej doliny a na Hrubý vrch a žltá turistická značka idúca z Plačlivého (2 125 m n. m.) na Baranec a do ústia Žiarskej doliny.

Fauna

V oblasti sedla zo strany Žiarskej doliny je tiež lokalita výskytu endemita Svišťa tatranského vrchovského. Naopak, v oblasti sedla zo strany Záhradiek sa vyskytuje ďalší endemit Kamzík vrchovský tatranský.

Výhľady

Zo sedla je pekný výhľad na obidve doliny aj na Baranec.
Ladislav Horský

Životopis

V roku 1939-1947 študoval na gymnáziu v Brezne, 1947-1952 telesnú výchovu a zemepis na Pedagogickej fakulte UK v Bratislave, PhDr., 1964 CSc., 1966 doc. 
V roku 1954-1956 dôstojník ČSĽA, 1952 učiteľ Telovýchovného ústavu, 1956-1972 FTVŠ UK, od 1975 Vedúci Katedry telesnej výchovu a športu VŠE v Bratislave, 1972-1975 metodik TJ VSŽ v Košiciach. Hráč prvoligových mužstiev ľadového hokeja: ŠK (1948-1952), CHZJD (1956-1958), ÚDA (1952-1954), Tankista Praha (1954-1956).
 
V roku 1958-1963 a 1976-1981 tréner hokejového mužstva CHZJD Bratislava, 1963-1964 konzultant a vedúci reprezentačného mužstva Rumunska, 1964-1966 a 1968-1969 mužstiev München Obersdorf a Düsseldorf v Nemecku, 1971-1975 VSŽ Košice, 1958-1960 tréner   reprezentačného mužstva ČSSR, 1961-1968 vybraného mužstva akademikov, 1971-1982 juniorských a B-mužstva ČSSR. Patril k najlepším hráčom ľadového hokeja v Česko-Slovensku, čs. reprezentant, člen mužstva, kt. 1955 získalo bronzovú medailu na  MS a strieborné a bronzové medailu na ME. Popredný predstaviteľ čs. školy ľadového hokeja, ním vedené reprezentačné mužstvo získalo 1959 bronzovú medailu na MS, 1960 4. miesto na ZOH v Squaw Valley, mužstvo Slovana CHZJD sa 1980 stalo  majstrom ČSSR. Viacero úspechov dosiahol i s juniorským mužstvom ČSSR. Zúčastnil sa na výchove hráčov i reprezentantov, a najmä trénerov v Rumunsku, Nemecku, Fínsku, Švajčiarsku, Kanade, USA (o ľadovom hokeji prednášal na 17 univerzitách).  Jeho teoretické práce a učebnice bioli preložené do viacerých jazykov, prispieval do domácich i zahraničných odborných časopisov. 
V roku 2002 bol uvedený do Siene slávy slovenského hokeja a v roku 2004 do Siene slávy IIHF.
Elektrochemické obrábanie

Elektrochemické obrábanie je obrábanie elektricky vodivých a zároveň elektrochemicky rozpustných materiálov, pri ktorom dochádza súčasným pôsobením elektrického prúdu a elektrolytu k zmena vlastností obrábaného povrchu a úberu materiálu. Princípom elektrochemického obrábania je lokálne rozpúšťanie materiálu obrobku v elektrolyte.
Na rozdiel od anódomechanického obrábania tu nedochádza k tvorbe iskier.